Царква Прачыстай Багародзіцы (Казлоўшчына)

Царква Прачыстай Багародзіцы — помнік архітэктуры першай паловы XX стагодзьдзя ў Казлоўшчыне. Знаходзіцца ў цэнтры мястэчка. Дзее. Твор традыцыйнай беларускай драўлянай архітэктуры. Гісторыя Новую драўляную царкву ў Казлоўшчыне збудавалі ў 1928 годзе на месцы старой царквы, пастаўленай у 1773 годзе. У 2000-я гады будынак царквы абклалі цэглай. Архітэктура Помнік традыцыйнай беларускай драўлянай архітэктуры. Складаецца з зрубаў асноўнага аб’ёму, накрытага 2-схільным дахам, бабінца з 2-яруснай 4-граннай званіцай над ім і прастакутнай у пляне апсыды з прытворамі рызьніцаў з бакоў. Званіца завяршаецца гранёным купалам, апсыда — 8-гранным барабанам з купалам меншага памеру. Гарызантальна ашаляваныя фасады рытмічна падзяляюцца лучковымі аконнымі праёмамі з вэртыкальнымі брусамі-сьцяжкамі ў прасьценках. Уваход вылучаецца слуповым аркавым ганкам пад 2-схільным пакрыцьцём. Заўвагі Крыніцы Літаратура Кулагін А. Праваслаўныя храмы Беларусі: Энцыкл. даведнік. — Менск: Беларуская Энцыкляпэдыя, 2007.— 653 с.: іл. ISBN 978-985-11-0389-4. Вонкавыя спасылкі Царква Прачыстай Багародзіцы ў Казлоўшчыне, Radzima.org